**Nr. 51.137/19.12.2022**

**REFERAT DE APROBARE**

la Proiectul de hotărâre privind aprobarea contractării unei finanţări rambursabile interne prin emisiune de obligațiuni ale Județului Cluj

|  |
| --- |
| **Secțiunea 1** - **Motivul adoptării actului administrativ:**  |
| 1. **Descrierea situației actuale**
 |
| * 1. **Cerinţe care reclamă necesitatea actului administrativ:**
 |
| Administrația publică locală a Județului Cluj, în conformitate cu mandatul primit din partea cetățenilor și cu obligațiile prevăzute de legislația în vigoare, are ca principal obiectiv realizarea dezvoltării durabile a Județului Cluj și asigurarea către toți membrii comunității județului de servicii publice de calitate.Pentru aducerea la îndeplinire a acestei obligații, a fost identificată oportunitatea refinanțării și restructurării datoriei publice locale existente a Județului Cluj, pentru reducerea și optimizarea serviciului datoriei publice și au fost identificate obiectivele de investiții prioritare de interes public județean și anume proiectele finanțate din fonduri externe nerambursabile.Operațiunea de refinanțare va permite degrevarea bugetului Județului Cluj și reducerea serviciului datoriei publice, ceea ce va avea drept rezultat direct posibilitatea accesării finanțărilor necesare pentru realizarea obiectivelor de investiții din anii următori. Având în vedere pe de o parte categoria în care se încadrează Județul Cluj (U.A.T. care poate emite titluri de valoare pe piața primară de capital), cât și volumul necesar a fi contractat pentru refinanțarea datoriei publice locale a Județului Cluj și pentru realizarea obiectivelor de investiții, se observă oportunitatea emiterii de obligațiuni pe piața de capital.Prin atragerea unei finanțări prin emisiune de obligațiuni, autoritatea județeană are libertatea de stabilire a condițiilor împrumutului, deoarece hotărăște termenii de structurare a împrumutului (valoarea împrumutului, nivelul dobânzilor si calendarul de rambursare) în acord cu posibilitățile județului Cluj. Acest fapt va permite alegerea celei mai eficiente structuri, în concordanță cu necesitățile U.A.T. Județul Cluj.De asemenea, finanțarea prin emisiune de obligațiuni înseamnă profit pentru cetățeni, deoarece dobânzile pe care le va plăti Consiliul Județean Cluj vor putea ajunge direct la cetățenii care investesc în obligațiuni și nu la băncile comerciale, ca în cazul împrumuturilor bancare.Rambursarea capitalului împrumutat în rate egale pe perioada de maturitate va consacra **echitatea între generații**, respectiv principiul conform căruia *„cei care beneficiază de un proiect trebuie să plătească pentru el”*.Prin utilizarea unei structuri de emisiuni de obligațiuni emise în serii pot fi realizate **reduceri semnificative ale costurilor de finanțare.** Astfel, instrumentul financiar propus comportă **costuri reduse** față de costurile implicate de un credit bancar obișnuit.  |
| * 1. **Cerinţe care reclamă oportunitatea actului administrativ:**
 |
| În prezent Județul Cluj are contractate:* + 2 împrumuturi directe pentru asigurarea resurselor necesare realizării proiectelor de investiții prioritare:
	+ Contract de credit de investiții nr. RQ16121144859469/28.12.2016 – CEC Bank S.A. - s-au efectuat trageri în sumă de 60.405.245,33 lei, soldul împrumutului la data prezentei fiind de 42.811.484,33 lei;
	+ Contract de credit pentru investiții nr. 20200522290/26.05.2020 – Banca Comercială Română S.A. – în valoare de 200.000.000 lei, din care s-au efectuat trageri până la data prezentei de 173.290.000 lei, nu au fost efectuate rambursări;
	+ 2 garanții pentru Compania de Apă Someș S.A. și Aeroportul Internațional Avram Iancu Cluj R.A.

Având în vedere programul de investiții publice locale prioritare pentru Județul Cluj și anume proiectele finanțate din fonduri externe nerambursabile, precum și sursele limitate ale bugetului local, se constată necesitatea atragerii de fonduri suplimentare de pe piața financiară pentru realizarea obiectivelor de investiții finanțate din fonduri europene nerambursabile cuprinse în **Anexa** la proiectul de hotărâre.De asemenea, Județul Cluj trebuie să asigure din bugetul local finanțarea tuturor instituțiilor subordonate, într-un cuantum valoric foarte ridicat, precum și alte categorii de cheltuieli obligatorii, conform prevederilor legale. Având în vedere faptul că sumele necesare cofinanțării obiectivelor de investiții finanțate din fonduri europene nerambursabile care trebuie asigurate nu se regăsesc în bugetul autorității publice, **se propune ca suma necesară pentru refinanțarea soldului datoriei publice locale a Județului Cluj și pentru realizarea obiectivelor prioritare de investiții,** în valoare de maxim 379.200.000 lei, să fie atrasă printr-o emisiune de obligațiuni cu o maturitate de maximum 12 ani.Astfel, din totalul de 379.200.000 lei, suma de 229.200.000 lei va fi utilizată pentru rambursarea și închiderea celor două credite (BCR și CEC), iar restul de 150.000.000 lei pentru cofinanțarea proiectelor europene cuprinse în **Anexa** la proiectul de hotărâre.Între Județul Cluj – Consiliul Județean Cluj și VMB Partners S.A. a fost încheiat Contractul de prestări de servicii nr. 46718/395 / 18.11.2022 având ca obiect “Sevicii de consultanță de specialitate pentru contractarea unei finanțări rambursabile”. Astfel , VMB Partners S.A. a întocmit Raportul privind analiza datoriei publice a Județului Cluj înregistrat la registratura Consiliului Județean Cluj sub nr. 51.135/19.12.2022. |
| **2. Schimbari preconizate**:  |
| Nu este cazul |
| **Secțiunea a 2-a - Impactul socio-economic**:  |
| Prin această hotărâre se asigură fondurile necesare pentru finanțarea obiectivelor de investiții de interes județean.  |
| **Secțiunea a 3-a - Impactul financiar asupra bugetului judeţului pe termen scurt (an curent)/lung:**  |
| Acest proiect de hotărâre are impact asupra bugetului local al județului pe anul 2023, în sensul asigurării sumelor necesare cofinanțării proiectelor finanțate din fonduri externe nerambursabile. |
| **Secțiunea a 4-a - Activități de informare publică și consultare privind elaborarea și implementarea actului administrativ:**  |
| Nu este cazul |
| **Secțiunea a 5-a - Efectele actului administrativ asupra actelor administrative****în vigoare și măsuri de implementare:**  |
| Nu este cazul |
| **Secțiunea a 6-a - Anexe la referatul de aprobare:** * Raport privind analiza datoriei publice a Județului Cluj întocmit de VMB Partners S.A. înregistrat la registratura Consiliului Județean Cluj sub nr. 51.135/19.12.2022.
 |

**INIȚIATOR,**

**PREȘEDINTE**

**Alin Tișe**

**PROIECT DE H O T Ă R Â R E**

privind aprobarea contractării unei finanţări rambursabile interne

prin emisiune de obligațiuni ale Județului Cluj

Consiliul Judeţean Cluj, întrunit în şedinţă ordinară;

Având în vedere Proiectul de hotărâre înregistrat cu nr. ......... din ……….. privind aprobarea contractării unei finanţări rambursabile interne prin emisiune de obligațiuni ale Județului Cluj, propus de Președintele Consiliului Județean Cluj, domnul Alin Tișe, care este însoţit de Referatul de aprobare cu nr. 51.137/19.12.2022; Rapoartele de specialitate întocmite de compartimentele de resort din cadrul aparatului de specialitate al Consiliului Judeţean Cluj cu nr. 51.139/19.12.2022 și nr. 51.140/19.12.2022 şi Avizul cu nr...... din ..... adoptat de Comisia de specialitate nr. ……….., în conformitate cu art. 182 alin. (4) coroborat cu art. 136 din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;

Ținând cont de:

* + Hotărârea Consiliului Județean nr. 200/2016 privind aprobarea contractării unei finanţări rambursabile interne/externe în valoare de maxim 225.000.000 lei, în vederea finanțării unor obiective de investiții de interes public județean, cu modificările ulterioare;
	+ Hotărârea Consiliului Județean nr. 10/2020 privind aprobarea contractării unei finanţări rambursabile interne/externe în valoare de maxim 200.000.000 lei, în vederea finanțării unor obiective de investiții de interes public județean, cu modificările ulterioare;
	+ Hotărârea Consiliului Județean Cluj nr.19/2014 privind garantarea unei finanţări rambursabile interne în valoare de 50.000.000 lei, pentru realizarea investiţiilor publice de interes județean;

Luând în considerare dispozițiile:

* art. 80-83 din Legea privind normele de tehnică legislativă pentru elaborarea actelor normative nr. 24/2000, republicată, cu modificările şi completările ulterioare;
* art. 123 – 140 și ale art. 142 -156 din Regulamentul de organizare şi funcţionare a Consiliului Judeţean Cluj, aprobat prin Hotărârea Consiliului Judeţean Cluj nr. 170/2020, republicată;

În conformitate cu prevederile:

* art. 173 alin. (1) lit. b) și alin. (3) lit. b) și art. 191 alin. (1) lit. c) și alin. (4) lit. d) din Ordonanța de urgență a Guvernului nr.57/2019 privind Codul administrativ, cu modificările și completările ulterioare;
* Capitolului IV din Legea nr. 273/2006 privind finanțele publice locale, cu modificările și completările ulterioare;
* Ordonanței de urgență a Guvernului nr. 64/2007 privind datoria publică, cu modificările și completările ulterioare;
* Ordonanței de urgență a Guvernului nr. 40/2015 privind gestionarea financiară a fondurilor europene pentru perioada de programare 2014-2020, cu modificările și completările ulterioare;
* Hotărârii Guvernului nr. 1.470/2007 pentru aprobarea Normelor metodologice de aplicare a Ordonanţei de urgenţă a Guvernului nr. 64/2007 privind datoria publică, cu modificările și completările ulterioare;
* Hotărârii Guvernului nr. 93/2016 pentru aprobarea Normelor metodologice de aplicare a prevederilor Ordonanţei de urgenţă a Guvernului nr. 40/2015 privind gestionarea financiară a fondurilor europene pentru perioada de programare 2014-2020, cu modificările și completările ulterioare;
* Hotărârii Guvernului nr. 9/2007 privind constituirea, componența și funcționarea Comisiei de autorizare a împrumuturilor locale, cu modificările și completările ulterioare;

În temeiul competențelor stabilite prin art. 182 alin. (1) şi art. 196 alin. (1) lit. a) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;

**hotărăşte:**

**Art. 1.** Se aprobă contractarea și garantarea cu venituri proprii a unei finanțări rambursabile interne prin emisiune / emisiuni de obligațiuni ale Județului Cluj care vor fi emise în RON sau EUR, una sau mai multe serii, în sumă totală de maximum 379.200.000 lei sau echivalent în cazul denominării în moneda euro, cu o maturitate de maximum 12 ani pentru fiecare serie / emisiune.

**Art. 2.** Contractarea finanțării rambursabile prevăzute la art. 1 se face pentru refinanțarea totală sau parțială a datoriei publice locale a Județului Cluj și pentru realizarea obiectivelor de investiții de interes public județean, prevăzute în **Anexa - “Lista împrumuturilor care vor fi refinanțate și obiectivelor de investiții cofinanțate din fonduri nerambursabile finanțate prin emisiunea de obligațiuni ale Județului Cluj”**, care face parte integrantă din prezenta hotărâre.

**Art. 3**. Din bugetul local al Județului Cluj se asigură integral plata:

a) serviciului anual al datoriei publice locale a Județului Cluj;

b) oricăror impozite și taxe aferente realizării obiectivelor de investiții de interes județean;

c) alte cheltuieli neeligibile ale finanțării rambursabile menționate la art. 1.

**Art. 4.** **(1)** Pe întreaga durată a serviciului datoriei publice locale a Județului Cluj, ordonatorul principal de credite are obligația să publice pe pagina de internet a Consiliului Județean Cluj, [www.cjcluj.ro](http://www.cjcluj.ro), următoarele date:

a) hotărârea Comisiei de autorizare a împrumuturilor locale, precum şi orice modificări și/sau completări ale acesteia;

b) valoarea finanțării rambursabile contractate/garantate în valuta de contract;

c) gradul de îndatorare a Județului Cluj;

d) durata serviciului datoriei publice locale a Județului Cluj, cu precizarea perioadei de grație și a perioadei de rambursare a finanțării rambursabile;

e) dobânzile, comisioanele și orice alte costuri aferente fiecărei finanțări rambursabile;

f) plățile efectuate din fiecare finanțare rambursabilă.

**(2)** Datele prevăzute la alin.(1) se actualizează în prima decadă a fiecărui trimestru pentru trimestrul expirat, sub sancțiunile prevăzute de lege.

**Art. 5.** Se aprobă alocarea din bugetul local al Județului Cluj a sumelor pentru achiziționarea de servicii financiare de structurare a emisiunii de obligațiuni ale Județului Cluj, de servicii de intermediere financiară și de servicii de rating a Județului Cluj.

**Art. 6.** Se împuternicește președintele Consiliului Județean Cluj să aprobe prin Dispoziție normele procedurale și documentația de atribuire ale serviciilor financiare de structurare a emisiunii de obligațiuni ale Județului Cluj, ale serviciilor de intermediere și ale serviciilor de rating.

**Art. 7**. Se împuternicește președintele Consiliului Județean Cluj să stabilească prin Dispoziție structura finală a emisiunii / emisiunilor de obligațiuni, modalitatea de emitere a acestora, valoarea și moneda emisiunii, volumul și maturitatea emisiunii și / sau ale fiecărei serii, elementele de detaliu ale structurii și orice alte caracteristici ale finanțării, în funcție de mediul economico-financiar și în concordanță cu necesitățile specifice ale Județului Cluj.

**Art. 8**. Se împuternicește președintele Consiliului Județean Cluj să semneze în numele și pentru Județul Cluj toate contractele necesare pentru emiterea emisiunii / emisiunilor de obligațiuni, incluzând dar fără a se limita la contractarea serviciilor de structurare a emisiunii de obligațiuni, contractarea serviciilor de rating, prospectul emisiunii / emisiunilor de obligațiuni, acordul de garantare, contractul cu intermediarul emisiunii și cu organismele pieței de capital, precum și orice alte documente necesare obținerii și derulării finanțării.

 **Art. 9.** Cu punerea în aplicare a prevederilor prezentei hotărâri se încredinţează Preşedintele Consiliului Judeţean Cluj, prin Direcția Generală Buget-Finanțe, Resurse Umane.

**Art. 10.** Prezenta hotărâre se comunică Direcției Generale Buget Finanțe Resurse Umane, precum și Prefectului Județului Cluj și se aduce la cunoştinţă publică prin afișare la sediul Consiliului Județean Cluj şi prin postare pe pagina de internet [www.cjcluj.ro](http://www.cjcluj.ro).

 **Contrasemnează:**

 **PREŞEDINTE, SECRETAR GENERAL AL JUDEŢULUI,**

 **Alin TIŞE Simona Gaci**

**Nr……. din …………decembrie 2022**

*Prezenta hotărâre a fost adoptată cu respectarea prevederilor legale privind majoritatea de voturi, astfel: … voturi “pentru”, … voturi “contra”, ….” abţineri” şi …. nu au votat*

**INIȚIATOR,**

**PREȘEDINTE**

**Alin Tișe**

**Anexă la**

**Hotărârea nr. \_\_\_\_\_\_\_\_\_/2022**

**Lista împrumuturilor care vor fi refinanțate și obiectivelor de investiții cofinanțate din fonduri nerambursabile finanțate prin emisiunea de obligațiuni ale Județului Cluj**

|  |  |
| --- | --- |
| **A** | **Lista cu împrumuturile care vor fi refinanțate prin emisiunea de obligațiuni ale Județului Cluj** |
| **Nr.****crt.** | **Contract de finanțare** | **Sold împrumuturi (lei)** |
| 1 | Contract de credit de investiții nr. RQ16121144859469/28.12.2016 – CEC Bank S.A. | 37.533.334 |
| 2 | Contract de credit pentru investiții nr. 20200522290/26.05.2020 – Banca Comercială Română S.A. | 191.666.666 |
| **Subtotal A** | **229.200.000** |
| **B** | **Denumire obiective de investiții cofinanțate din fonduri nerambursabile** |
| **Nr.****crt.** | **Descriere** | **Valoare****(lei)** |
| 1 | Reabilitarea, modernizarea și echiparea Școlii Gimnaziale Speciale Huedin | **10.000.000** |
| 2 | Construirea sediului Centrului Școlar pentru Educație Incluzivă | **5.000.000** |
| 3 | Extinderea și modernizarea Ambulatorului Clinic Psihiatrie Pediatrică din cadrul Spitalului Clinic de Urgență pentru Copii Cluj | **5.000.000** |
| 4 | Creșterea siguranței pacienților spitalelor din Municipiul Cluj-Napoca, care utilizează fluide medicale | **10.000.000** |
| 5 | Restaurarea, conservarea și punerea în valoare a Ansamblului Monument Istoric Castel Banffy, Sat Răscruci, Comuna Bonțida, Județul Cluj  | **10.000.000** |
| 6 | Îmbunătățirea infrastructurii rutiere de importanță regională -Traseu Regional Transilvania Nord, Drumul Bistriței, prin modernizarea DJ172A (km. 33+000 - km. 39+452), DJ 161G (km. 0+000 la km. 18+406) și DJ 161 (intersecția DN16) - Gădălin - Bonțida - DN 1C (km. 0+000 la km. 16+933,100)  | **3.000.000** |
| 7 | 1 Modernizarea și reabilitarea Traseului Județean 1 format din sectoare de drum ale DJ 107N, DJ 107M si DJ 107L, parte a Traseului Regional Transilvania de Nord  | **30.000.000** |
| 8 | 2 Modernizarea și reabilitarea Traseului Județean 2 format din sectoare de drum ale DJ 108B, DJ 105T si DJ 109A, parte a Traseului regional Transilvania de Nord | **30.000.000** |
| 9 | 4 Modernizarea și reabilitarea Traseului Județean 4 format din sectoare de drum ale DJ107P si DJ 107N, parte a Traseului Regional Transilvania de Nord  | **30.000.000** |
| 10 | 5 Modernizarea și reabilitarea Traseului Județean 5 format din sectoare de drum ale DJ 108 C, parte a Traseului Regional Transilvania de Nord  | **17.000.000** |
| **Subtotal B** | **150.000.000** |
| **TOTAL** | **379.200.000** |

 **Contrasemnează:**

 **PREŞEDINTE, SECRETAR GENERAL AL JUDEŢULUI,**

 **Alin TIŞE Simona Gaci**

**INIȚIATOR,**

**PREȘEDINTE**

**Alin Tișe**

Direcţia Generală Buget-Finanțe, Resurse Umane

Nr. 51.139 din 19.12.2022

**RAPORT DE SPECIALITATE**

|  |  |
| --- | --- |
| ***Titlul proiectului de hotărâre*** | Proiect de hotărâre privind aprobarea contractării unei finanţări rambursabile interne prin emisiune de obligațiuni ale Județului Cluj |
| ***Compartiment de resort:*** | Direcția Generală Buget-Finanțe, Resurse Umane |
| ***Secțiunea 1 - Documentare și analiză:***  |
| La analiza prezentului proiect de hotărâre s-a ținut cont de prevederile:* Capitolului IV din Legea nr. 273/2006 privind finanțele publice locale, cu modificările și completările ulterioare;
* Ordonanței de urgență a Guvernului nr. 64/2007 privind datoria publică, cu modificările și completările ulterioare;
* Hotărârii Guvernului nr. 1.470/2007 pentru aprobarea Normelor metodologice de aplicare a Ordonanţei de urgenţă a Guvernului nr. 64/2007 privind datoria publică, cu modificările și completările ulterioare;
* Hotărârii Guvernului nr. 9/2007 privind constituirea, componența și funcționarea Comisiei de autorizare a împrumuturilor locale, cu modificările și completările ulterioare;
* Proiectul legii bugetului de stat pe anul 2023;
 |
| ***Secțiunea a 2-a Fundamentare tehnică, respectiv cerințele de natură tehnică, economică, juridică, posibilități de realizare în condiții de utilitate, legalitate, regularitate, eficiență, eficacitate și economicitate:*** |
| Având în vedere programul de investiții publice locale prioritare pentru Județul Cluj și anume proiectele finanțate din fonduri externe nerambursabile, precum și sursele limitate ale bugetului local, se constată necesitatea atragerii de fonduri suplimentare de pe piața financiară pentru realizarea obiectivelor de investiții finanțate din fonduri europene nerambursabile cuprinse în Anexa la proiectul de hotărâre.De asemenea, Județul Cluj trebuie să asigure din bugetul local finanțarea tuturor instituțiilor subordonate, într-un cuantum valoric foarte ridicat, precum și alte categorii de cheltuieli obligatorii, conform prevederilor legale. Din analiza Proiectului legii bugetului de stat pe anul 2023 se poate constata faptul că în anul 2023 nu va exista posibilitatea alocării în totalitate din bugetul local a sumelor necesare cofinanțării proiectele finanțate din fonduri externe nerambursabile.În prezent Județul Cluj are contractate:* + 2 împrumuturi directe pentru asigurarea resurselor necesare realizării proiectelor de investiții prioritare:
	+ Contract de credit de investiții nr. RQ16121144859469/28.12.2016 – CEC Bank S.A. - s-au efectuat trageri în sumă de 60.405.245,33 lei, soldul împrumutului la data prezentei fiind de 42.811.484,33 lei;
	+ Contract de credit pentru investiții nr. 20200522290/26.05.2020 – Banca Comercială Română S.A. – în valoare de 200.000.000 lei, din care s-au efectuat trageri până la data prezentei de 173.290.000 lei, nu au fost efectuate rambursări;
	+ 2 garanții pentru Compania de Apă Someș S.A. și Aeroportul Internațional Avram Iancu Cluj R.A.

În perioada 2022 – 2035, gradul de îndatorare, calculat incluzând și garantiile pentru Compania de Apă Someș S.A. (care, potrivit Legii 273/2006 nu se ia in calcul pentru determinarea gradului de îndatorare) și Aeroportul Internațional Avram Iancu Cluj R.A. nu depășește 17%. Băncile calculează totuși gradul de îndatorare ținând cont de toate împrumuturile și garanțiile aflate in derulare, indiferent de cofinanțările europene complementare unora sau altora dintre creditele existente.Cu un sold al datoriei contractate și nerambursate redus și cu un grad de îndatorare situat la sub 17%, Consiliul Județean Cluj este aparent în categoria UAT care își permit contractarea de datorie publică suplimentară.Din punctul de vedere al gradului de îndatorare și al soldului datoriei contractate și nerambursate, Consiliul Județean Cluj ar putea (teoretic) contracta credite până la o valoare de 200-250 milioane lei, însă un alt indicator, și anume gradul de acoperire al serviciului datoriei din excedentul operațional (DSCR), împiedică o astfel de abordare.Prin definiție, gradul de acoperire al serviciului datoriei din excedentul operațional (Debt Service Coverage Ratio – DSCR) se calculează ca fiind raportul dintre suma dobânzilor, comisioanelor și ratelor rambursate aferente tuturor creditelor bancare într-un an, raportat la excedentul operațional brut al U.A.T. din anul respectiv.Calculând acest indicator financiar conform exigențelor băncilor, se observă că pornim de la o situație care implică dificultăți în obținerea unei creditări bancare suplimentare.Astfel, indicatorul DSCR va înregistra un nivel sub 1,2 (nivelul standard internațional acceptat de bănci) pentru o perioadă de 5 ani (2023-2027).Se remarcă astfel necesitatea identificării unor soluții, alta decât creditarea bancară uzuală, pentru ca sarcina obligațiilor de plată să fie mai echilibrat distribuită pe perioada următorilor ani și, în același timp, să fie asigurată suficientă flexibilitate pentru contractarea altor datorii, în special pentru a asigura cofinanțarea pentru obiectivele ce vor fi susținute prin fonduri post-aderare de la Uniunea Europeană.Având în vedere necesitatea asigurării sumelor necesare cofinanțării obiectivelor de investiții finanțate din fonduri europene nerambursabile, s-a identificat posibilitatea ca suma necesară pentru refinanțarea soldului datoriei publice locale a Județului Cluj și pentru realizarea obiectivelor prioritare de investiții, în valoare de maxim 379.200.000 lei, să fie atrasă printr-o emisiune de obligațiuni cu o maturitate de maximum 12 ani.Astfel, din totalul de 379.200.000 lei, suma de 229.200.000 lei va fi utilizată pentru rambursarea și închiderea celor două credite (BCR și CEC), iar restul de 150.000.000 lei pentru cofinanțarea proiectelor europene cuprinse în Anexa la proiectul de hotărâre.**Avantajele soluției obligațiunilor:*** 1. *Grad de îndatorare redus pentru următorii ani*

Gradul de îndatorare scade drastic în perioada 2024-2030 (sub 10%), iar serviciul datoriei se menține la un nivel de aproximativ 22-27 milioane lei anual. Perioada 2031-2035, corespunzătoare rambursării ratelor de capital, determină aparent un grad de îndatorare mai ridicat (aprox.29%) însă, o soluție similară adoptată la finele anului 2030 rezolvă, în egală măsură ca și astăzi, problema gradului de îndatorare. Astfel, o nouă emisiune de obligațiuni, lansată până la data la care ar trebui începute rambursările pentru obligațiunile emise astăzi, va asigura sumele necesare refinanțării rambursărilor de principal ale obligațiunilor emise în 2023 (roll over). Cu alte cuvinte, **capitalul nu mai este (de facto) rambursat din veniturile proprii ale Consiliului Județean Cluj**, ci refinanțat atunci când obligațiunile ajung la maturitate. Practic, pe întreaga perioadă, se plătesc exclusiv dobânzi și comisioane de emitere (la emitere) aferente operatorilor pieței de capital (broker, Bursa de Valori, Autoritatea de Supraveghere Financiară, servicii de structurare, Depozitarul Central). De aici și efectul de degrevare a bugetului Consiliului Județean, iar rambursarea capitalului împrumutat nu se va mai face pe viitor de la bugetul propriu, ci exclusiv prin alte emisiuni de obligațiuni.* 1. *Libertatea de stabilire a condițiilor împrumutului*

Consiliul Județean hotărăște termenii de structurare a împrumutului (valoarea împrumutului, nivelul dobânzilor și calendarul de rambursare) în acord cu posibilitățile bugetului, spre deosebire de un credit bancar în care banca introduce de multe ori condiții restrictive si chiar dobânzi prohibitive. Acest fapt va permite Consiliului Județean să-și aleagă cele mai eficiente structuri de împrumut, în concordanta cu necesitățile proprii.* 1. *Avantaje pentru cetățeni*

Dobânzile pe care le va plăti U.A.T. vor ajunge direct la cetățenii care investesc în obligațiuni si nu la băncile comerciale ca în cazul împrumuturilor bancare.* 1. *Emiterea obligațiunilor în EUR generează cupon procentual mai redus față de o emisiune în RON, precum și atractivitate mai mare pentru investitorii străini*

Realizarea unei emisiuni de obligațiuni în EUR generează o diferență semnificativă a nivelului de dobândă față de o emisiune în moneda națională (RON). Astfel, se estimează că dobânda la obligațiuni în EUR poate fi de aproximativ 3-6 %, în timp ce valoarea actuală a ROBOR este de peste 7,75%, la care se adaugă și marja de profitabilitate (0,3 %), deci peste 8 %. Cele 2 împrumuturi propuse pentru refinanțare sunt purtătoare de dobânda variabilă, iar instrumentul propus oferă mai multă predictibilitate și înlătură riscul fluctuației ROBOR sau EURIBOR. Evoluțiile recente arată că putem să ne așteptăm oricând la o evoluție în creștere a ROBOR, dar și a EURIBOR, pe termen scurt și mediu. Astfel, orice rată fluctuantă a dobânzii (indiferent că variază în funcție de ROBOR sau de EURIBOR) generează un risc ridicat.În ceea ce privește riscul de devalorizare a monedei naționale, estimările arată o probabilitate relativ minoră de manifestare, pentru că:* În perioada pandemiei, s-a emis foarte multă monedă nouă în EUR dar nu și în RON (în România, împrumuturile au acoperit costurile pandemiei), existând o masă monetară în EUR în exces la nivelul UE;
* Certitudinea existenței în trezoreria statului a unor sume mari în EUR provenite din PNRR, precum și perspectiva intrării altor miliarde de EUR (PNRR plus alte programe operaționale) va pune presiune pe moneda națională deoarece toate lucrările (POR, PNRR etc.) se execută prin contracte în RON;
* Datorită fenomenului inflaționist, consumul populației de bunuri și servicii din import a scăzut considerabil;
* Creșterea economică reală a României în ultimele luni este una dintre cele mai mari din UE.

În consecință, cel puțin până în 2026, se estimează că riscul deprecierii RON față de EUR este relativ de redus. Nu în ultimul rând, se poate aprecia că, pe măsură ce piețele financiare vor deveni mai stabile, o altă operațiune de refinanțare se poate realiza, dacă va fi cazul, care să modifice valuta aleasă inițial, dobânda și alți termeni sau condiții ale emisiunii.Din acest motiv, se apreciază că un instrument de creditare în EURO, cu rată fixă a dobânzii (pentru întreaga perioadă, până la maturitate), va crea importante avantaje financiare pe termen lung. În acest sens, lansarea unui program de emisiune de obligațiuni emise de Județul Cluj pe piața de capital reprezintă evident o oportunitate de finanțare care trebuie fructificată. Pentru a se realiza o structură de finanțare care să corespundă necesităților Consiliului Județean și să determine subscrierea obligațiunilor pe piața de capital, este necesară realizarea unei structuri de finanțare adecvate, desfășurate de un operator economic cu activitate relevantă în acest domeniu. Astfel, este necesară alocarea din bugetul local al Județului Cluj pe anul 2023 a sumelor pentru achiziționarea de servicii financiare de structurare a emisiunii de obligațiuni ale Județului Cluj, de servicii de intermediere financiară și de servicii de rating a Județului Cluj. |
| **Secțiunea a 3-a – Efecte preconizate ale aplicării actului administrativ:***(impactul financiar asupra bugetului judeţului pe termen scurt (pe anul curent)/lung, impactul asupra mediului concurențial şi domeniului ajutoarelor de stat, impactul asupra sarcinilor administrative, impactul asupra mediului)****:*** |
| În urma adoptării proiectului de hotărâre se va asigura refinanțarea datoriei publice a județului Cluj pentru punerea în practică a obiectivelor de investiții prioritare de interes public județean, precum și pentru asigurarea unei utilizări eficiente a resurselor financiare și pentru reducerea actualelor costuri de finanțare ale Consiliului Județean. |
| **Secțiunea a 4-a – Concluzii/propuneri:**  |
| În urma analizării proiectului de hotărâre și a documentării efectuate, certificăm că proiectul de hotărâre **îndeplinește** cerințele tehnice specificate în Secțiunea a 2-a. |

|  |  |  |  |
| --- | --- | --- | --- |
|  | **Prenume și nume** | **Data** | **Semnătura** |
| Avizat: director general | Cristina Șchiop | 19.12.2022 |  |

Direcţia Dezvoltare și Investiții

Nr. 51.140 din 19.12.2022

**RAPORT DE SPECIALITATE**

|  |  |
| --- | --- |
| ***Titlul proiectului de hotărâre*** | Proiect de hotărâre privind aprobarea contractării unei finanţări rambursabile interne prin emisiune de obligațiuni ale Județului Cluj |
| ***Compartiment de resort:*** | Direcţia Dezvoltare și Investiții |
| ***Secțiunea 1 - Documentare și analiză:***  |
| La analiza prezentului proiect de hotărâre s-a ținut cont de prevederile:* Capitolului III Procesul bugetar - Secţiunea a 3-a Prevederi referitoare la investiţii publice locale din Legea nr. 273/2006 privind finanțele publice locale, cu modificările și completările ulterioare;
* Ordonanței de urgență a Guvernului nr. 40/2015 privind gestionarea financiară a fondurilor europene pentru perioada de programare 2014-2020, cu modificările și completările ulterioare;
* Hotărârii Guvernului nr. 93/2016 pentru aprobarea Normelor metodologice de aplicare a prevederilor Ordonanţei de urgenţă a Guvernului nr. 40/2015 privind gestionarea financiară a fondurilor europene pentru perioada de programare 2014-2020, cu modificările și completările ulterioare;
 |
| ***Secțiunea a 2-a Fundamentare tehnică, respectiv cerințele de natură tehnică, economică, juridică, posibilități de realizare în condiții de utilitate, legalitate, regularitate, eficiență, eficacitate și economicitate:*** |
| Județul Cluj implementează în prezent o serie de proiecte finanțate din fonduri externe nerambursabile, proiecte pentru care este necesar a se aloca din bugetul propriu sume în vederea cofinanțării acestora. În contextul dezvoltării locale, trebuie menționat faptul că atragerea de fonduri nerambursabile reprezintă o oportunitate pentru dezvoltarea economico – socială a județului.Situația proiectelor finanțate din fonduri europene nerambursabile pe anul 2023, cuprinzând sumele totale și sumele necesar a se aloca din bugetul local pentru cofinanțarea Județului Cluj de 2% din cheltuielile eligibile, precum și cheltuielile neeligibile este cuprinsă în tabelul de mai jos:

|  |  |  |  |
| --- | --- | --- | --- |
| **Nr.crt.** | **Denumirea proiectului care beneficiază de fonduri externe nerambursabile**  | **TOTAL 2023****(mii lei)** | **din care:** |
| **cofinanțare 2%+cheltuieli neeligibile****(mii lei)** |
| **I** | **CAP. 65 Învățământ** | **37,095** | **31,963** |
| 1 | Cresterea eficienței energetice a clădirilor școală, atelier și sală de sport cu bază de recuperare din cadrul Liceului Tehnologic Special SAMUS  | **595** | **595** |
| 2 | Creșterea eficienței energetice în clădirea Școlii Gimnaziale Speciale - Centru de Resurse și Documentare privind Educația Incluzivă | **2,100** | **730** |
| 3 | Reabilitarea, modernizarea și echiparea Școlii Gimnaziale Speciale Huedin | **19,691** | **17,725** |
| 4 | Reabilitarea și modernizarea clădirii atelierelor din cadrul Școlii Gimnaziale Speciale pentru Deficienți de Auz Kozmutza Flora | **429** | **136** |
| 5 | Construirea sediului Centrului Școlar pentru Educație Incluzivă | **14,280** | **12,777** |
| **II** | **Cap. 66 Sănătate** | **61,067** | **25,268** |
| 6 | Cresterea eficienței energetice la cladirile Sectiei Pediatrie II, Corpurile C1 si C2 din cadrul Spitalului Clinic de Urgență pentru Copii Cluj-Napoca  | **200** | **200** |
| 7 | Extinderea și modernizarea Ambulatorului Clinic Psihiatrie Pediatrică din cadrul Spitalului Clinic de Urgență pentru Copii Cluj | **12,610** | **9,551** |
| 8 | Creșterea siguranței pacienților Spitalului Clinic de Pneumoftiziologie Leon Daniello Cluj-Napoca | **10,657** | **1,400** |
| 9 | Creșterea siguranței pacienților spitalelor din Municipiul Cluj-Napoca, care utilizează fluide medicale | **36,950** | **14,116** |
| 10 | Dotarea Unității de Primire Urgențe din cadrul Spitalului Clinic de Urgență pentru Copii Cluj-Napoca | **650** | **1** |
| **III** | **Cap. 67 Cultură, recreere și religie** | **30,970** | **22,000** |
| 11 | Restaurarea, conservarea și punerea în valoare a Ansamblului Monument Istoric Castel Banffy, Sat Răscruci, Comuna Bonțida, Județul Cluj  | **30,970** | **22,000** |
| **IV** | **CAP. 74 Protecția mediului** | **8,444** | **947** |
| 12 | Sistem de Management Integrat al Deșeurilor în Județul Cluj - Fazarea Proiectului Sistem de Management Integrat al Deșeurilor în Județul Cluj  | **8,444** | **947** |
| **V** | **CAP.84 Transporturi** | **473,377** | **269,174** |
| 13 | Îmbunătățirea infrastructurii rutiere de importanță regională - Traseu Regional Transilvania Nord, Drumul Apuseni, prin modernizarea DJ108K (limita jud.Bihor - Baraj Drăgan) de la km. 26+455 la km. 29+495 și DJ 764B (baraj Drăgan - intersecție DN1) de la km. 0+000 la km. 22+164,500  | **46,500** | **4,850** |
| 14 | Îmbunătățirea infrastructurii rutiere de importanță regională -Traseu Regional Transilvania Nord, Drumul Bistriței, prin modernizarea DJ172A (km. 33+000 - km. 39+452), DJ 161G (km. 0+000 la km. 18+406) și DJ 161 (intersecția DN16) - Gădălin - Bonțida - DN 1C (km. 0+000 la km. 16+933,100)  | **95,240** | **3,475** |
| 15 | 1 Modernizarea și reabilitarea Traseului Județean 1 format din sectoare de drum ale DJ 107N, DJ 107M si DJ 107L, parte a Traseului Regional Transilvania de Nord  | **79,000** | **72,000** |
| 16 | 2 Modernizarea și reabilitarea Traseului Județean 2 format din sectoare de drum ale DJ 108B, DJ 105T si DJ 109A, parte a Traseului regional Transilvania de Nord | **47,000** | **47,000** |
| 17 | 3 Modernizarea și reabilitarea Traseului Județean 3 format din sectoare de drum ale DJ 161H, DJ150, DJ 161A și DJ 151C parte a Traseului Regional Transilvania de Nord  | **103,620** | **42,786** |
| 18 | 4 Modernizarea și reabilitarea Traseului Județean 4 format din sectoare de drum ale DJ107P si DJ 107N, parte a Traseului Regional Transilvania de Nord  | **70,000** | **70,000** |
| 19 | 5 Modernizarea și reabilitarea Traseului Județean 5 format din sectoare de drum ale DJ 108 C, parte a Traseului Regional Transilvania de Nord  | **32,017** | **29,063** |
| **VI** | **CAP. 87 Alte acțiuni economice** | **1,719** | **37** |
| 20 | SMART Territory | **1,719** | **37** |
|  | **TOTAL** | **612,672** | **349,389** |

La obiectivele de investiții s-a înregistrat o majorare a valorii acestora urmare a actualizării prețurilor la materiale, au fost efectuate expertize tehnice din care rezultă majorări ale valorii investițiilor la drumurile județene, în special urmare a degradării în timp al lucrărilor, a degradării lucrărilor sistate și păstrării traficului pe drumurile județene respective, a modificării proiectului tehnic conform cerințelelor tehnice pentru modernizarea drumurilor județene. |
| **Secțiunea a 3-a – Efecte preconizate ale aplicării actului administrativ:***(impactul financiar asupra bugetului judeţului pe termen scurt (pe anul curent)/lung, impactul asupra mediului concurențial şi domeniului ajutoarelor de stat, impactul asupra sarcinilor administrative, impactul asupra mediului)****:*** |
| Prin această hotărâre se asigură fondurile necesare finanțării obiectivelor de investiții de interes județean, respectiv a proiectelor finanțate din fonduri externe nerambursabile.  |
| **Secțiunea a 4-a – Concluzii/propuneri:**  |
| În urma analizării proiectului de hotărâre și a documentării efectuate, certificăm că proiectul de hotărâre **îndeplinește** cerințele tehnice specificate în Secțiunea a 2-a. |

|  |  |  |  |
| --- | --- | --- | --- |
|  | **Prenume și nume** | **Data** | **Semnătura** |
| Avizat: Director executiv | Mariana Rațiu | 19.12.2022 |  |
| Șef serviciu:  | Diana Coman | 19.12.2022 |  |
| Șef serviciu:  | Alexandru Crețu | 19.12.2022 |  |

|  |
| --- |
| **CIRCUIT PROIECT DE HOTĂRÂRE**  |
| **1. Transmitere proiect în vederea analizării şi întocmirii raportului/rapoartelor de specialitate ale compartimentelor de resort nominalizate** |
| Compartimentele de resort nominalizate(Direcția/serviciul) | Datele de întocmire și depunere a rapoartelor de specialitate | Semnătura persoanelor competente pentru nominalizare/stabilire date de întocmire | Raport întocmit/Refuz întocmire raport/semnătură |
| Direcția Generală Buget-Finanțe, Resurse Umane | 19.12.2022 |  | Raport întocmit |
| Direcția Dezvolrae și Investiții | 19.12.2022 |  | Raport întocmit |
|  |
| **2. Transmitere proiect pentru acordarea avizului de legalitate de către consilierul juridic din cadrul Direcției Juridice** |
| Numele și prenumele consilierului juridic | Semnătura persoanei competente pentru nominalizare | Aviz acordat/Refuz aviz/semnătură |
| Raluca Groza |  | Avizat |
|  |
| **3. Transmitere proiect în vederea avizării pentru legalitate de către secretarul general al judeţului** |
| Numele și prenumele secretarului general al județului | Caracterul normativ sau individual al proiectului | Avizul acordat/Refuz aviz/semnătură |
| Simona Gaci | individual | Avizat |
|  |
| **4. Transmitere proiect pentru adoptarea avizului/avizelor comisiei/comisiilor de specialitate nominalizate** |
| Comisia de specialitate nominalizată | Data de întocmire și depunere a avizului | Semnătura persoanelor competente pentru nominalizare/stabilire date de întocmire | Avizul adoptat/Aviz implicit favorabil |
| 2 |  |  |  |